Β4-1496, 1519, 1539, 1549 και 1561/95

Ψήφισμα σχετικά με την εφαρμογή των κοινωνικών ρητρών στο πλαίσιο του πολυετούς προγράμματος των γενικών δασμολογικών προτιμήσεων, μεταξύ άλλων, όσον αφορά το Πακιστάν και τη Δημοκρατία της Μυανμάρ (Βιρμανία)

Το Ευρωπαϊκό Κοινοβούλιο,

- έχοντας υπόψη τον Κανονισμό (ΕΚ) 3281/94 της 19ης Δεκεμβρίου 1994 σχετικά με πολυετές πρόγραμμα γενικών δασμολογικών προτιμήσεων για ορισμένα βιομηχανικά προϊόντα που προέρχονται από αναπτυσσόμενες χώρες, για την περίοδο 1995-1998 ((EE L 348, της 31.12.1994, σελ. 1)),

- έχοντας υπόψητα ψηφίσματά του της 9ης Φεβρουαρίου 1994 σχετικά με την κοινωνική ρήτρα στο μονομερές και στο πολυμερές σύστημα εμπορίου ((EE C 61 της 28.2.1994, σ.89)) και το σεβασμό των ανθρωπίνων δικαιωμάτων και την οικονομική εκμετάλλευση των φυλακισμένων και των παιδιών στον κόσμο ((ΕΕ C 61 της 28.2.1994, σ. 106)),

- έχοντας υπόψη το ψήφισμά του της 18ης Νοεμβρίου 1994 σχετικά με την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο για την ένταξη των αναπτυσσομένων χωρών στο παγκόσμιο εμπόριο και το ρόλο του ΣΓΠ κατά τη δεκαετία 1995-2004 ((EE C 341 της 5.12.1994, σ. 243)),

- έχοντας υπόψη τη Σύμβαση αριθ. 29 της ΔΟΕ σχετικά με την καταναγκαστική εργασία και τη Σύμβαση αριθ. 105 της ΔΟΕ σχετικά με την κατάργηση της καταναγκαστικής εργασίας,

- έχοντας υπόψη τα πολυάριθμα ψηφίσματα του Ευρωπαϊκού Κοινοβουλίου στα οποία ζητείται η καθιέρωση κοινωνικών ρητρών στις διεθνείς εμπορικές συμφωνίες,

Α. λαμβάνοντας υπόψη ότι τα άρθρα 8 και 9 του προαναφερθέντος κανονισμού προβλέπουν καθολική ή μερική αποχώρηση από το σύστημα δασμολογικών προτιμήσεων όταν οι εμπορικοί εταίροι δεν τηρούν τις συμβάσεις σχετικά με την κατάργηση της καταναγκαστικής εργασίας,

Β. λαμβάνοντας υπόψη ότι η Διεθνής Συνομοσπονδία Ελεύθερων Συνδικαλιστικών Οργανώσεων και η Ευρωπαϊκή Συνδικαλιστική Επιτροπή κλωστοϋφαντουργικών προϊόντων, ειδών ενδύσεως και δέρματος και μέσω της Ευρωπαϊκής Συνομοσπονδίας Συνδικαλιστικών Οργανώσεων τον Ιούνιο του 1995 κίνησαν ενώπιον της Ευρωπαϊκής Επιτροπής διαδικασία κατά του Πακιστάν και της Μυανμάρ εξαιτίας της μη τήρησης των Συμβάσεων υπ. αριθ. 29 και 105 της ΔΟΕ,

Γ. λαμβάνοντας υπόψη τις εκθέσεις σύμφωνα με τις οποίες μεγάλος αριθμός παιδιών στο Πακιστάν εκτελούν καταναγκαστική εργασία, ενώ ο αριθμός των παιδιών μεταξύ 5 και 6 ετών που εργάζονται σε δραστηριότητες συχνά επικίνδυνες για την υγεία τους και τη ζωή τους ανέρχεται περίπου σε 200 εκατομμύρια,

Δ. υπενθυμίζοντας ότι το άρθρο 32 της Σύμβασης του ΟΗΕ για τα δικαιώματα του παιδιού αναγνωρίζει το δικαίωμα του παιδιού να προστατεύεται από την οικονομική εκμετάλλευση και την άσκηση κάθε επικίνδυνης δραστηριότητας ή εργασίας που μπορεί να βλάψει την εκπαίδευσή του, την υγεία του και τη φυσική, διανοητική, πνευματική ή κοινωνική του ανάπτυξη,

Ε. λαμβάνοντας υπόψη ότι η κυβέρνηση της Μυανμάρ εξαναγκάζει τοπικούς πληθυσμούς να εργάζονται για την κατασκευή έργων υποδομής τουριστικού, στρατιωτικού και μη χαρακτήρα,

ΣΤ. λαμβάνοντας υπόψη ότι δεν αρκεί να προσυπογράφονται οι συμβάσεις της ΔΟΕ, αλλά και να γίνονται σεβαστές,

Ζ. λαμβάνοντας υπόψη ότι η Επιτροπή πρέπει συντόμως να λάβει απόφαση και ότι η απόφαση αυτή πρέπει να ληφθεί κατόπιν γνωμοδοτήσεως ειδικής επιτροπής που απαρτίζεται από εκπροσώπους των κρατών μελών,

Η. λαμβάνοντας υπόψη ότι συμφώνησε να χορηγηθούν πρόσθετα πλεονεκτήματα σε χώρες που προασπίζουν τα θεμελιώδη δικαιώματα των εργαζομένων,

Θ. λαμβάνοντας υπόψη ότι το θεωρεί δίκαιο να διακόπτεται το σύστημα προτιμήσεων σε περιπτώσεις όπου υπάρχει ανεπαρκής τήρηση αυτών των κοινωνικών δικαιωμάτων[semigr ]

1. ζητεί από την Επιτροπή να προβεί σε σαφείς διευκρινήσεις σχετικά με τις διαδικασίες υποβολής καταγγελιών όσον αφορά την παραβίαση των συμβάσεων της ΔΟΕ[semigr ]

2. ζητεί από την Επιτροπή να αναφέρει στο Κοινοβούλιο τη χρήση θετικών ή αρνητικών κινήτρων κοινωνικής πολιτικής στο πλαίσιο του ΣΓΠ[semigr ]

3. ζητεί, μόλις κατατίθεται καταγγελία, να τηρείται το Ευρωπαϊκό Κοινοβούλιο ενήμερο για την ύπαρξη και το περιεχόμενό της, καθώς και για τη συνέχεια που δίδεται σ'αυτήν κατά τα διάφορα στάδια της διαδικασίας[semigr ] ζητεί επίσης να τηρείται σαφές χρονοδιάγραμμα των διαφόρων σταδίων ώστε η διαδικασία να μην διαρκεί ποτέ περισσότερο από ενάμισυ χρόνο[semigr ]

4. καλεί την Επιτροπή να προχωρήσει αμέσως στο δεύτερο στάδιο της διαδικασίας κατά του Πακιστάν και της Μυανμάρ και συγκεκριμένα να αρχίσει η διαδικασία επίσημης έρευνας για το περιεχόμενο της καταγγελίας και ζητεί όπως αυτή, σύμφωνα με την διαδικασία, αναγραφεί στην Επίσημη Εφημερίδα των Ευρωπαϊκών Κοινοτήτων[semigr ] καλεί το Συμβούλιο να λάβει τα αναγκαία μέτρα βάσει των πορισμάτων της προαναφερθείσας έρευνας[semigr ]

5. ζητεί από το Συμβούλιο και την Επιτροπή να καταβάλουν κάθε δυνατή προσπάθεια ώστε να συμπεριληφθούν οι κοινωνικές ρήτρες στο πλαίσιο του Παγκόσμιου Οργανισμού Εμπορίου (ΠΟΕ)[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή, στις κυβερνήσεις των κρατών μελών, στη ΔΟΕ και στον ΠΟΕ, καθώς και στις κυβερνήσεις του Πακιστάν και της Μυανμάρ.